מפיסטו (מכונה)

מפיסטו (באנגלית: Mephisto) היה בובה מכנית שפעלה משנת 1876 עד שנת 1889 ונטען שהיא מסוגלת לשחק שחמט באופן אוטומטי.

היסטוריה 
המכונה נבנתה על ידי צ'ארלס גומפל, יצרן של גפיים מלאכותיות. מפיסטו נשלט מחדר אחר באמצעים אלקטרו מכניים והופעל לראשונה על ידי אמן השחמט איזידור גונסברג.

מפיסטו היה האוטומטון הראשון שניצח בתחרות שחמט שהתקיימה בלונדון בשנת 1878. מפיסטו הוצג באופן סדיר במשך עשר שנים ובשלב מסוים היה לו מועדון שחמט משלו.

בשנת 1879 מפיסטו, ואיתו איזידור גונסברג, יצאו לסיור, וניצחו את כל הגברים שהתחרו מולו. כאשר אישה ביקשה להתמודד מול המכונה, מפיסטו השיג עמדה זכויה לפני ש"הפסיד" במשחק ולאחר מכן הציע באופן מנומס ללחוץ את ידה של המתמודדת.

בשנת 1889 מפיסטו הוצג בתערוכה העולמית של פריז (1889), והופעל שם על ידי ז'אן טאובנהאוס. לאחר מכן פורק ואין יודעים מה אירע לו לאחר שנה זו.

השם מפיסטו שימש בהמשך כשם של מחשב שחמט ייעודי שזכה באליפות העולם למיקרו-מחשבים בין השנים 1985–1990. בשנת 2008 השם נוצל על ידי חברת האלקטרוניקה Saitek לקו מחשבי השחמט שלה.

ראו גם 
 הטורקי

שחמט
בובות
תרמיות שחמט